procesaur/Wiki.mk huggingface dataset:
Богданска парохија

Богданска парохија — парохија која е под јурисдикција на Архиерејското намесништво од Гевгелија и е со седиште во Богданци во црквата „Св. Атанасиј“. Во составот на ова парохија е гратчето Богданци и селото Ѓавато.
1 Цркви и манастири
Ова е список на црквите во парохијата. Можно е списокот да не е целосен:
име, населено место, изградена, слика
Црква „Св. Атанасиј“, Богданци, век (главна парохиска црква)
Црква „Успение на Пресвета Богородица“, Ѓавато, 1834
2 Поврзано
* Гевгелиско архијерејско намесништво
Црква „Св. Ѓорѓи“ - Селемли

Свети Ѓорѓи претставува македонска православна црква во богданскотото село Селемли. Камен-темелникот на црквата бил поставен во 2011 година, додека почетоците на изградба во мај 2012 година. Црквата се градела со средства обезбедени од буџетот на општина Богданци и дарителите „Ноел“-Стојаково и „Дојран Стил“.
Во 2018 година црквата сѐ уште не е изградена и има само поставено темели.
1 Поврзано
*Стојаковска парохија
*Селемли
Историја на Виница

Првите траги од постоење на населени места и организирано живеење во Виница се пронајдени од железното време.
На просторот на Виница, живеало моќното племе Пајонци. Тие биле припадници на тракискиот етникум.
Се населувале на повисоки, природно заштитени места. Развојот на економијата и трговијта придонел кон крајот на VI и почетокот на V век пр.н.е. да дојде до економско издигнување на Пајонците. Во средината на V век пр.н.е. за време на походот на Македонија, Пајонија повторно била нападната од страна на Персија и доживеала тешки разурнувања. По смртта на царот Ситалк, Пајонија успеала повторно економски да зајакне. Во 358 година пр.н.е. ја поразил и ја покорил македонскиот цар Филип II. Пајонците се ослободиле по смрта на Александар III, и под власта на Аудолеон, син на Патрај, доживеале процут. Подцно повторно влегле во составот на Македонската држава и во неа биле сè до 146 година пр.н.е. кога на овие простори завладеала Римското Царство.
Виница од паѓањето под Римска власт па сè до доаѓањето на Словените не може хронолошко - историски и политички да се издвојува од општите глобални настани што се случувале во Источна Македонија. Така Виница, и сите населени места по реката Брегалница, во времињата на римскиот период влегуваат во територијата која што се нарекува Илирик.
Мигел Анхел Рубијано

Мигел Анхел Рубијано Чавес (|Miguel Ángel Rubiano Chávez; р. во ) — колумбиски професионален друмски велосипедист, кој моментално вози за професионалната континентална екипа .
Првата победа во неговата кариера на Гранд Тур дошла во 2012, на шестата етапа на Џиро д’Италија, каде до победата стигнал сам со една минута и десет секунди предност пред најблиските конкуренти.
Рубијано го напуштил по две сезони и му се прикличил на за сезоната 2014.
1 Достигнувања
;2008
: 1. Етапа 1 Трка околу Словачка
;2011
: 1. Етапа 3 Трка околу Словачка
: 1. Етапа 4 Трка околу Хокаидо
;2012
: 1. Етапа 6 Џиро д’Италија
;2013
: 2. Гран Премио Индустрија е Комерчо ди Прато
: 3. Краен пласман Сетимана Интернационале ди Копи е Бартали
: 4. Меморијал Марко Пантани
: 5. Џиро ди Тоскана
: 6. Гран Премио Чита ди Камаиоре
: 7. Краен пласман Тур де Сан Луис
: 9. Гран Премио дела Коста Етруски
: 9. Копа Сабатини
: 10. Џиро дел’Апенино
;2014
: 1. Национално друмско првенство
: 3. Џиро дел’Апенино
: 9. Копа Уго Агостони
: 10. Краен пласман Вуелта а Колумбија
1.1 Распоред на резултатите на Гранд Тур
Гранд Тур, 2006, 2007, 2008, 2009, 2010, 2011, 2012, 2013, 2014
Џиро, 103, —, —, —, —, —, 62, 45, 101
Тур, —, —, —, —, —, —, —, —, —
Вуелта, —, —, —, —, —, —, —, —, —
СО = се откажал
Црква „Успение на Пресвета Богородица“ - Ѓавато

Успение на Пресвета Богородица — главна селска црква во богданското село Ѓавато. Црквата е сместена на крајот од селото.
1 Историја
Црквата е подигната во 1834 година, а обновена во 1893 година од страна на Андон Китанов. Пред почетокот на Првата светска војна, таа била опожарена, но ѕидовите биле сочувани. Подоцна, црквата била обновена.
2 Архитектура
Градбата на црквата е трикорабна, со дрвени тавани во трите кораби, при што средишниот кораб ги надвишува страничните. Храмот е долг околу единаесет метри и има покривна конструкција изградена на две води којашто е потпрена на два реда со дрвени столбови. Кон јужната страна на црквата е доградена припрата којашто е затворена, а на источниот ѕид има мала полукружна апсида. Главниот влез е сместен на јужната страна и над влезната порта има ниша со фреска на којашто е прикажано Успението на Пресвета Богородица. Црквата не е живописана по обновувањето, но има иконостас изработен во поново време, составен од стари и нови икони. Старите икони потекнуваат од XIX век.
Црквата има простран двор кој е ограден и во него се сместени селските гробишта.
Камбанаријата на црквата е сместена надвор од нејзиниот двор, на неколку стотина метри од главниот објект, на височинка која доминира над самото село. Таа има квадратна основа и е поделена на два дела. Во првиот дел е во основата и во него е сместена влезната врата, додека вториот дел е повисок и на секоја од неговите четири страни има по една монофора. Камбанаријата во целост е обоена во бела боја.
3 Галерија
4 Поврзано
* Ѓавато
* Повардарска епархија
* Гевгелиско архијерејско намесништво
* Богданска парохија
Ѓорѓи Војтех

Ѓорѓи Војтех — скопски големец кој кренал востание против Византија во 1072 година. Нему му се придружил и синот на Михајло и подоцнежен наследник на Дукљанскиот престол, Константин Бодин кој впрочем бил прогласен за цар под името Петар. Востанието на Ѓорѓи Војтех, наредната 1073 година, било задушено поради тешкиот пораз што го претрпела македонската востаничка војска кај Костур при нивниот продор јужно кон Тесалија.
1 Востанието
Востанието прво се кренало во Скопје. Востаниците побарале помош од зетскиот кнез Михаило, кои бил во роднински врски со Цар Самуил. Тој го испратил неговиот син Константин Бодин со 300 војници. Македонските востаници се упатиле кон Призрен, каде го прогласиле за цар. Оттаму се упатиле кон Македонија. Биле ослободени Скопје, Охрид и Преспа. На север од Македонија, востанициите го ослободиле Косово и Нишката област. Поразот на востаничката војска кај Костур ги натерала востаниците да се повлекуваат. По ослободувањето на Скопје од Византија, Ѓорѓи Војтех се упатил кон Косово, кај Бодин. Во решавачката битка, востаниците биле поразени. Водачот на востанието Ѓорѓи Војтех и Бодин биле заробени, а Македонија повторно потпаднала под византиска власт.
Стојаковска парохија

Стојаковската или локално Стојачката парохија — парохија која е под јурисдикција на Архиерејското намесништво од Гевгелија и е со седиште во селото Стојаково во црквата „Св. Недела“.
Во составот на ова парохија се селата Стојаково, Богородица и Селемли.
1 Цркви и манастири
Ова е список на црквите во парохијата. Можно е списокот да не е целосен:
име, населено место, изградена, слика
Црква „Св. Недела“, Стојаково, 1860(главна парохиска црква)
Црква „Св. Трифун“, Стојаково, 19 мај 2013 (камен темелник)
Црква „Рождество на Пресвета Богородица“, Богородица, 19 век
Црква „Св. Ѓорѓи“, Селемли, 2011(''во изградба'')
2 Поврзано
* Гевгелиско архијерејско намесништво
Константин Дејанов

Константин Драгаш — крупен феудалец од 14 век и деспот на Велбужд (Ќустендил). Во неговата држава влегувале и големи територии од источна Македонија. Владеел од пропаѓањето на српското царство, до смртта која го затекнала во Битката кај Ровине во која се борел како турски вазал (1378-1395). Татко му Дејан бил угеден велмож во српскиот двор.
1 Живот
Севастократорот Дејан управувал со кумановскиот регион за време на владеењето на царот Душан Силни. Мајката на Константин,
Теодора Немањиќ била полусестра со царот. Во 1365 година постариот брат Јован Драгаш, ги управувал градовите Штип и Струмица.
Јован бил назначен за деспот од страна на Стефан V Урош, како и Душан истото што го сторил со неговиот татко. Отоманските извори
известуваат дека во 1373 година, го принудиле Јован од "горниот тек на реката Струма" да ја признае врховната власт на султанот.
Константин му помагал на Јован во воспоставување контрола врз областите од деспотството. Кога Јован починал (1378/79)тој го наследил престолот.
Ковал пари, како и неговиот брат претходно. Фамилијата Драгаш била позната по донирање на пари на манастирите кои се наоѓале
на нивни поседи, и на Света Гора.
На 10 февруари 1392, неговата ќерка Елена се омажи со Мануел II Палеолог, а следниот ден, тие беа крунисани за цар и царица од цариградскиот патријарх.
Иако после Битката кај Марица, браќата Дејанови биле приморани да им плаќаат данок на туците Османлии, тие одржувале контакти
со соседните христијански владетели, вклучувајќи ја Византија. Во 1395 година, заедно со неговиот сојузник Крале Марко, Константин
Драгаш бил убиен борејќи се за својот господар, османлискиот султан Бајазит I, против влашкиот војвода Мирча кај Ровине, во близина
на Крајова. Османлиите го именуваа главниот град на деспотството како Ќустендил, според името на дотогашниот владетел.
2 Семејство
Константин Драгаш бил двапати женет. Името на првата жена е непознато, но можно да е Тамара, ќерката на бугарскиот цар Јован Александар,
која се омажила за "некој" деспот Константин. Драгаш бил оженет и вторпат со Евдокија од Требизонд, ќерка на императорот Алексис од Требизонд
и Теодора Кантакузина. Од првата жена Константин Драгаш имал најмалку една ќерка и најверојатно,и син.
*Елена Драгаш која се омажила за византискиот цар Мануел II Палеолог и умрела на 13 мај 1450. Од нивните многу деца двајца станале
императори, меѓу кои и последниот Константин XI кој на своето презиме Палеолог, си го ставил и Драгаш.
*Јаков( муслимански ''Јакуп'')- возможно е да го наследил татко му на кратко време како деспот на Велбужд.
3 Наследство
Константин Драгаш е опеан како во српската, така и во македонската епска поезија. Преданијата од североисточниот дел на Македонија го
сметаат Константин за домороден владетел.
Мануеле Боаро

Мануеле Боаро (|Manuele Boaro; р. ) — италијански професионален друмски велосипедист, кој вози за UCI World Tour екипата .
Роден во Басано дел Грапа, Боаро се натпреварувал за Џорџоне Алисео како јуниор и Залф Дезире Фиор и Унионе Сиклисти Тревиџани како аматер. Боаро се придружил на професионалната екипа Кармиоро-НГЦ во втората половина на 2010 како практикант. По завршувањето на стажирањето, Боаро се придружил на за сезоната 2011, со едногодишен договор. Неговиот договор бил продолжен за дополнителни две на крајот на 2011. Бил именуван во почетниот состав за Вуелта а Еспања 2016. По распадот на , Боаро се приклучил на . Во август 2018 година било објавено дека Боаро ќе се приклучи на од 2019 година на двегодишен договор, со улога како помошник.
1 Достигнувања
;2004
: 3. Национално јуниорско хронометарско првенство
;2005
: 1. Национално јуниорско хронометарско првенство
: 1. Етапа 3b Тре Сиклистика Брешана ''(јуниор)'': 2. ГП дел’Арно ''(јуниор)'': 3. Европско јуниорско хронометарско првенство
;2007
: 1. ГП дела Либерационе под 23 години
: 1. Етапа 1 ГП Тел
: 1. Етапа 3 Џиро ди Тоскана под 23 години
: 1. Етапа 1 (ТТТ) Џиро дел Венето
: 3. Национално хронометарско првенство под 23 години
: 3. Читадела
;2008
: 1. Трофео Зшди
: 2. Национално хронометарско првенство под 23 години
: 7. Краен пласман Тур де Сан Луис
: 8. Џиро дел Канавезе под 23 години
;2009
: 1. Меморијал Давиде Фардели
: 2. Трофео Алсиде Дегаспери
;2010
: 1. Трофео Сита ди Бреша
: 2. Копа дела Паче
: 2. Кроноскалата Гардоне
: 4. Фрека дел Вини
: 7. Трофео Едил
;2011
: 2. Национално хронометарско првенство
;2012
: 2. Краен пласман Сиркут де ла Сарт
: 3. Краен пласман Трка околу Данска
;2013
: 1. Планински пласман Волта ао Алгарве
;2014
: 3. Краен пласман Трка околу Данска
::1. Етапа 3
;2015
: 2. Краен пласман Сиркут де ла Сарт
::1. Етапа 3
: 8. Гран Премио ди Лугано
: 9. Краен пласман Трка Дубаи
: 10. Краен пласман Критериум Интернасионал
;2016
: 10. Краен пласман Трка околу Данска
;2018
: 1. Етапа 5 Трка околу Хрватска
1.1 Распоред на резултатите на големите трки
Голема трка, 2013, 2014, 2015, 2016, 2017, 2018
Џиро, 100, —, 96, 46, 74, 75
Тур, —, —, —, —, —, —
Вуелта, —, —, —, 147, 116, —
СО = се откажал; — = не учествувал
Алопатричка видообразба

Алопатричка видообразба, алопатричка специјација или географска видообразба — видообразба (специјација) каде глсвна улога играат географските изолациони чинители како што се реките, морињата, езерата, високите планини, пустините и сл.
Алопатричките видови од една популација настануваат кога меѓу одделни делови на популацијата се создаваат различни географски пречки.
Пример за ваква алопатричка видообразба е со островите на Јадранското Море, кои настанале со покачувањето на нивото на водата. При тоа, на нив останале изолирани делови од популациите на голем број животни и растенија. Меѓу нив се и неколку видови гуштери кои дивергентно еволуирале во подвидови, кај кои постапно настанувала и репродуктивна изолација на одделни острови. Слично е и со примерот на дождовниците кои се развиле по повеќе видови поради други географски пречки.
Адријано Малори

Адријано Малори (|Adriano Malori; р. во ) — поранешен италијански професионален друмски велосипедист, кој професионално настапувал во периодот 2010-2017.
1 Кариера
Тој бил последен возач на Тур де Франс 2010, завршувајќи скоро четири и пол часови зад победникот Енди Шлек.
Возејќи за екипата од август 2009, Малори ја напуштил екипата на крајот на сезоната 2013 и му се приклучил на . Го освоил завршниот поединечен хронометар на Вуелта а Еспања 2014.
На 23 јануари 2016 година, на Тур де Сан Луис, Малори доживеал тежок пад предводејќи ја групата. Неговото предно тркало зафатило во пукнатина на патот и прелетал преку неговиот велосипед, паѓајќи на глава. Бил ставен во вештачка кома. Три дена подоцна бил преместен во специјална клиника во Буенос Аирес. Извештаите наведувале дека докторите пронашле дека повредата на главата не била последица, туку причина за падот, наведувајќи можна аневризма. Меѓутоа, екипата ги демантирала тие извештаи, велејќи дека оштетувањето на патот биле причина за падот. Во август, Малори објавил дека ќе се врати на трките следниот месец на ГП Квебек и Монтреал.
Малори го најавил своето повлекување од професионалниот велосипедизам на 10 јули 2017 година поради повреда.
2 Достигнувања
;2007
: 1. Национално хронометарско првенство под 23 години
: 5. Светско хронометарско првенство под 23 години
; 2008
: 1. Светско хронометарско првенство
: 1. Национално хронометарско првенство под 23 години
: 1. Хроно Шампеноа
; 2009
: 1. Хроно Шампеноа
: 1. Етапа 1 (ITT) Џиро дела Вале д’Аоста
: 2. Национално хронометарско првенство под 23 години
: 4. Светско хронометарско првенство
;2010
: 2. Краен пласман Трка околу Баварија
: 3. Национални хронометарско првенство
;2011
: 1. Национално хронометарско првенство
: 5. Краен пласман Сетимана Интернационале ди Копи е Бартали
::1. Етапа 4 (ITT)
;2012
: 2. Национално хронометарско првенство
: 10. Светско хронометарско првенство
;2013
: 1. Краен пласман Трка околу Баварија
::1. Етапа 4 (ITT)
: 1. Етапа 4 (ITT) Сетимана Интернационале ди Копи е Бартали
: 3. Национално хронометарско првенство
: 8. Светско хронометарско првенство
;2014
: 1. Национално хронометарско првенство
: 1. Етапа 5 (ITT) Тур де Сан Луис
: 1. Етапа 7 (ITT) Тирено-Адријатико
: 1. Етапа 3 Рут ду Суд
: Вуелта а Еспања
::1. Етапа 21 (ITT)
:: Награда за борбеност на етапа 21 (ITT)
: 7. Краен пласман Дубаи Тур
;2015
: 1. Национално хронометарско првенство
: 1. Етапа 5 (ITT) Тур де Сан Луис
: 1. Етапа 1 (ITT) Тирено-Адријатико
: 1. Етапа 2б (ITT) Сиркут де ла Сарт
: 2. Краен пласман Тур ди Поату-Шарант
::1. Етапа 4 (ITT)
: 2. Светско хронометарско првенство
: 3. Светско првенство во екипен хронометар
: 7. Хроно де Насионс
: 1. Екипен пласман Тур де Франс
2.1 Распоред на резултатите на големите трки
Голема трка, 2010, 2011, 2012, 2013, 2014, 2015, 2016
Џиро, —, —, 68, —, 121, —, —
Тур, 169, 90, —, СО, —, 107, —
Вуелта, —, —, —, —, 114, —, —
СО = се откажал; — = не учествувал
Црква „Рождество на Пресвета Богородица“ - Богородица

Рождеството на Пресвета Богородица — главна селска црква во гевгелиското село Богородица.
1 Местоположба
Црквата е сместена на самото сретсело.
2 Историја
Црквата првично била подигната во XIX век, но се наоѓала на друго место. Денешната црква е изградена во 1911 година од страна мијачкиот неимар Андон Китанов, а иконостасот бил изработен во 1935 година од неидентификуван зограф од Галичник.
3 Архитектура
Градбата на црквата е трикорабна, со рамни дрвени тавани, при што средишниот кораб ги надвишува двата странични. Во средината на средишниот кораб е насликана фреска со претстава на Исус Христос Седржител.
Кон јужниот ѕид на црквата е доградена припрата, на источниот ѕид има полукружна апсида со прозорец во средишниот дел.
Во дворот на црквата е сместена камбанаријата. Таа има шестаголна основа и се издига во непосредна близина на оградата од дворот и источниот ѕид на црквата. Таа содржи по една монофора на секоја страна во висина на ѕвоното во нејзиниот горен дел, како и уште една на источната страна во висина на скалата која води до ѕвоното. Освен камбанаријата, во дворот на црквата има и чешма којашто е изработена од камен.
3.1 Икони и иконостас
Иконостасот во црквата го исполнуваат четири реда икони, насликани во 1935 година од непознат зограф. Во црквата има и стари икони од XIX век, изработени од страна на непознати зографи.
4 Галерија
5 Поврзано
* Богородица
* Повардарска епархија
* Гевгелиско архијерејско намесништво
* Стојаковска парохија
Питер Стетина

Питер Стетина (|Peter Stetina; р. ) — американски велосипедист на чакал, кој настапувал како слободен возач на трки во велосипедизам на чакал и во планински велосипедизам. Претходно настапувал како професионален друмски велосипедист во периодот 2010-2019 за екипите , и .
1 Кариера
Стетина е роден во Булдер, Колорадо, а моментално живее во Калифорнија. Татко му на Стетина Дејл и вујко му Вејн се поранешни друмски велосипедисти. По осум години поминати со екипата Стетина потпиша со за сезоните 2014 и 2015.
Во април 2015 година, на Трката околу Баскија, Стетина го скршил коленото и четири ребра на првата етапа. Пред завршницата удрил во метална шипка од страна на патот. Неговата екипа ги обвинила организаторите за ниските заштитни мерки. Во август 2015 година било објавено дека Стетина ќе се приклучи на поранешниот колега од Гармин, Рајдер Хесједал во на едногодишен договор за 2016 година, со улога за поддршка на Хесједал и Бауке Молема како помошник со можност за предводник на екипата на американските трки.
2 Достигнувања
;2005
: 1. Национално јуниорско друмско првенство
;2008
: Национални друмски првенства под 23 години
::1. Хронометар
::2. Друмска трка
: 6. Светски хронометарски првенства UCI под 23 години
: 6. Краен пласман Флеш ду Суд
: 9. Лиеж-Бастон-Лиеж под 23 години
: 10. Краен пласман Тур де л’Авенир
: 10. Редландс Класик
;2009
: 1. Национално хронометарско првенство
: 1. Пласман за млад возач Вуелта Мексико
: 2. Краен пласман Трка Џила
: 6. Краен пласман Ронд де л’Изар
::1. Етапа 2
: 7. Краен пласман Тур де л’Авенир
: 9. Лиеж-Бастон-Лиеж под 23 години
;2010
: 1. Маунт Еванс Хил Клајб
: 10. Трофео Мелинда
;2012
: 1. Етапа 2 (ТТТ) Трка околу Јута
: 1. Етапа 4 (ТТТ) Џиро д’Италија
: 9. САД Про Сајклинг Челинџ
::1. Најборбен возач
;2013
: 3. ГП Мигел Индураин
: 4. Краен пласман Тур де Лангкави
;2014
: 6. Краен пласман Трка околу Калифорнија
: 8. Краен пласман Тур де Сан Луис
;2015
: 5. Класик Ла Дром
;2017
: 5. Краен пласман Класик Колорадо
: 6. Краен пласман Велосипедски класик Каскад
:: 1. Етапа 3
: 10. Милано-Торино
;2018
: 8. Краен пласман Трка Адријатика Јоника
: 10. Краен пласман Трка околу Јута
;2019
: 1. Краен пласман Белгиска вафла Калифорнија
: 9. Краен пласман Трка околу Јута
2.1 Распоред на резултатите на големите трки
Голема трка, 2011, 2012, 2013, 2014, 2015, 2016, 2017, 2018, 2019
Џиро, 21, 27, 52, —, —, —, 46, —, —
Тур, —, —, —, 35, —, 46, —, —, —
Вуелта, —, —, —, —, —, —, 31, —, 28
СО = се откажал; — = не учествувал
Црква „Св. Недела“ - Стојаково

Света Недела — главна селска црква во богданското село Стојаково, а воедно и парохиска црква на Стојаковската парохија.
1 Местоположба
Црквата е сместена во средишниот дел на селото Стојаково.
2 Историја
Црквата е изградена е околу 1860 година, но за време на Првата светска војна била разурната, со исклучок на олтарната апсида. Познато е дека пред разурнувањето, црквата била живописана, што може да се забележи од остатокот на фреска во внатрешноста на олтарната апсида, каде што е насликана Богородица со Христос. Храмот бил обновен и го добил денешниот облик во периодот од 1920 до 1924 година.
3 Архитектура
Градбата на црквата е трикорабна, со рамни дрвени тавани, при што средишниот кораб ги надвишува двата странични. Покривната конструкција е изградена на две води и е потпрена на осум столбови во два реда. Влезната врата од црквата е сместена на јужната страна и над неа има мозаик со ликот на Света Недела. Во наосот на средишниот кораб е насликана фреска со претстава на Исус Христос Седржител. Градбата на источната страна завршува со полукружна олтарна апсида, а кон западната и јужната страна е доградена припрата со крстилница и балкон.
Во дворот на црквата се сместени селските гробишта и две камбанарии. Првата камбанаријата е сместена непосредно од левата страна по влезната порта од дворот на црквата. Таа има квадратна основа и на секоја од четирите страни има по три вертикално поставени монофори. Втората камбанарија се издига над кровот со кој е покриена припратата во западниот дел од црквата. Таа исто така има квадратна основа и на секоја од четирите страни има по неколку вертикално поставени монофори.
3.1 Фрескоживопис
Ѕидовите во наосот не се живописани, но во олтарната апсида, која останала неразурната за време на Првата светска војна, се забележува остаток од стар фрескоживопис, но фреската е оштетена.
3.2 Икони и иконостас
Иконостасот во внатрешноста на црквата е изработен во 1934 година од зограф од мијачка дружина со потекло од Галичник. Меѓу иконите во црквата има и такви кои се од XVIII и XIX век.
4 Галерија
5 Поврзано
* Стојаково
* Повардарска епархија
* Гевгелиско архијерејско намесништво
* Стојаковска парохија
Роберт Вукелиќ

Роберт Вукелиќ - македонски поп изведувач кој професионално започнува да се занимава со музика во 2007 година кога и го снимил неговиот прв сингл. Од тогаш па натаму тој има реализирано повеќе синглови во соработка со познати македонски композитори како Григор Копров, Ристо Апостолов од групата Водолија, Јован Јованов, Елвир Мекиќ, Хари Котлароски, Весна Малинова, Кристијан Габровски, Боби Серафимовски, Силви Бенд. Има земено учество на повеќе интернационали фестивали на кој повеќепати е наградуван.
0.1 Синглови
* Има нешто во тебе
* Боже вратија
* Пукни во срце
* Ко магија
* Вјерујем у љубав
* Во соништа
* Еден убав ден
* Ти си мојот сон
Прва гевгелиска парохија

Првата гевгелиска парохија претставува градска парохија со седиште во манастирската црква „Вознесение Христово“ која е под јурисдикција на Архиерејското намесништво од Гевгелија. Ова парохија дејствува само во црквата кај што е седиштето на истата.
1 Цркви и манастири
Ова е список на црквите во парохијата. Можно е списокот да е нецелосен:
име, населено место, изградена, слика
Црква „Вознесение Христово“, Гевгелија, 1896 (главна парохиска црква)
2 Поврзано
* Гевгелиско архијерејско намесништво
Нелсон Оливеира

Нелсон Филипе Сантос Симоеш Оливеира (|Nelson Filipe Santos Simões Oliveira; р. во Анадија) — португалски професионален друмски велосипедист, кој вози за UCI World Tour екипата .
1 Кариера
Во септември 2009 го освоил сребрениот медал на трката за поединечен хронометар под 23 години на Светските друмски првенства. Во ноември 2009, Оливеира потпишал со .
Во септември 2010, повторно дошол на Светските првенства под 23 години и бил четврти, не влегувајќи на подиумот за само 4 секунди.
Оливеира го напуштил на крајот на сезоната 2013 и му се приклучил на за сезоната 2014.
Во 2014 година повторно го освоил националното хронометарско првенство. Исто така, неколку дена подоцна го освоил и националното друмско првенство. Во септември 2015 година било објавено дека Оливеира ќе го напушти и ќе му се приклучи на за 2016 година.
2 Достигнувања
;2004
: 1. Национално јуниорско хронометарско првенство
;2006
: 1. Национално јуниорско хронометарско првенство
;2007
: 1. Етапа 3a Вуелта Ваљадолид ''(јуниори)'';2008
: 3. Краен пласман Волта а Мадејра
;2009
: 1. Национално хронометарско првенство под 23 години
: 2. Светско хронометарско првенство под 23 години
: 5. Краен пласман Волта а Мадејра
::1. Етапа 6
;2010
: 1. Национално хронометарско првенство под 23 години
: 2. Европско друмско првенство под 23 години
: 2. Краен пласман ГП ду Португал
: 3. Европско хронометарско првенство под 23 години
: 6. Краен пласман Трка околу Баварија
: 6. Краен пласман Џиро деле Реџионе
;2011
: 1. Национално хронометарско првенство
;2012
: 1. Планински пласман Стер ЗЛМ Тур
: 3. Краен пласман Сиркут де ла Сарт
: 18. Олимписки хронометар
;2014
: 1. Национално хронометарско првенство
: 1. Национално друмско првенство
: 7. Светско хронометарско првенство
;2015
: 1. Национално хронометарско првенство
: 1. Етапа 13 Вуелта а Еспања
: 5. Хроно де Насионс
;2016
: 1. Национално хронометарско првенство
: 2. Национално друмско првенство
: 3. Краен пласман Тур ди Поату-Шарант
: 4. Европско хронометарско првенство
: 6. Светско првенство во екипен хронометар
: 7. Олимписки хронометар
;2017
: 4. Светско хронометарско првенство
;2018
: 5. Светско хронометарско првенство
: 10. Краен пласман Волта ао Алгарве
;2019
: 6. Краен пласман Вуелта а Кастиља и Леон
: 6. Трофео Сера де Трамунтана
2.1 Распоред на резултатите на големите трки
Голема трка, 2011, 2012, 2013, 2014, 2015, 2016, 2017, 2018
Џиро, —, 64, 81, —, —, —, —, —
Тур, —, —, —, 87, 47, 80, —, —
Вуелта, 118, —, —, —, 21, —, 47, 71
СО = се откажал; — = не учествувал
Глава

Во анатомијата, глава е горниот или предниот дел од телото на животното кое го содржи мозокот, главните сетилни органи (очите, ушите, носот) и устата. Во биолошката еволуција на животните, главата еволуирала во процес кој се нарекува ''цефализација''. Цефализацијата опфаќа концентрирање на неврони во мозок на едниот крај на животното и на сетилните органи во развој на истиот крај. Членконогите и хордатите имаат достигнато висок степен на цефализација.
Мост „Слобода“ (Скопје)

Слобода (првично име Моша Пијаде) претставува мост кој ја премостува реката Вардар и ги поврзува булеварите ''Војвода Васил Аџиларски'' и ''Стив Наумов'' во главниот град на Македонија, Скопје. Изграден е во 1936 година, а комплетно саниран и рекоструиран во 2011 и 2012 година. Во почетокот коловозот на мостот бил поплочен со дрвени плочи и бил нарекуван Нов дрвен мост. Според староста, овој мост е втор по ред, веднаш по Камениот мост.
1 Реконструкција
Од изградбата на мостот во 1936 година немало никакви реконструкции и обнови сè до 2011. година, кога почнала комплетната санација на мостот. Според проектот на Град Скопје, освен потребната санација и проверка на статиката на мосотот, тој требал да добие и нови канделабри и нова ограда. Стилската ограда од ковано железо е со изведени слики и мотиви од македонското културно наследство и комплено ќе биде завршен во 2014. година. Вкупната сума за реконструкција била планирана да биде околу 1,14 милион евра, сума што предизвикала бројни негодувања кај одредени кругови.
2 Поврзано
*Мостови во Скопје;
Втора гевгелиска парохија

Втората гевгелиска парохија е парохија која е под јурисдикција на Архиерејското намесништво од Гевгелија и е со седиште во црквата „Св. Кирил и Методиј“ - Гевгелија. Во составот на ова парохија е градот Гевгелија со селата Моин, Мрзенци, Ново Конско и Конско, како и црквата кај излетничкото место Смрдлива Вода.
1 Цркви и манастири
Ова е список на црквите во парохијата. Можно е списокот да не е целосен:
име, место, изградена, слика
Црква „Св. Кирил и Методиј“, Гевгелија, 1896 (главна парохиска црква)
Црква „Св. Архангел Михаил“, Моин, век
Црква „Св. Димитриј“, Ново Конско, 21 век
Црква „Св. Димитриј“, Конско, 1858
Црква „Св. Константин и Елена“, Мрзенци, 1936
Црква „Св. Илија“, Смрдлива Вода, крај на 20 век
Црква „Св. Пантелејмон“, Ума, XIX век
2 Поврзано
* Гевгелиско архијерејско намесништво
Паоло Тиралонго

Паоло Тиралонго (|Paolo Tiralongo; р. во Авола) — поранешен италијански професионален друмски велосипедист, кој професионално настапувал во периодот 2000-2017 година.
1 Кариера
Во 2009 година, додека возел за , Тиралонго го забележал најдобриот пласман на Гранд Тур, завршувајќи на Вуелта а Еспања на осмото место откако постојано возел добро на планинските етапи. Доцнел нешто помалку од девет минути во однос на победникот, Шпанецот Алехандро Валверде од . Се придружил на Астана за сезоната 2010 со двегодишен договор. Во 2011, Тиралонго победил на етапата 19 на Џиро д’Италија, завршница на врв. Нападнал во последните километри и јасно се одвоил од водечката група, но бил придружен од Алберто Контадор во последните неколку метри. Прв дошол до целта, со што ја освоил првата победа по повеќе од десет години.
Во 2012 година, ја освоил седмата етапа на Џиро д’Италија, која завршувала на врвот на Рока ди Камбио. На 500 метри пред крајот, возачот на нападнал по воведниот напад од Микеле Скарпони од и го поминал Скарпони во последните 100 метри, остварувајќи ја својата втора победа во кариерата на етапа на Џиро д’Италија.
На 24 април 2015 година, Тиралонго ја освоил првата победа во сезоната на последната етапа на Џиро дел Трентино. Го поминал последното искачување со мала водечка група и го освоил спринтот по спустот. На 17 мај ја освоил деветтата етапа на Џиро д’Италија.
2 Достигнувања
;1999
: 1. Краен пласман Триптик Ардени
;2001
: 2. Трофео дело Скалаторе 3
: 3. Краен пласман Трка околу Австрија
: 6. ГП Коста дели Етруки
: 8. Џиро Провинција ди Сиракуза
: 9. ГП Индустрија - Ларчано
: 10. Трофео дело Скалаторе 2
;2002
: 2. Краен пласман Средоземна трка
: 6. Краен пласман Трка Бриксија
: 8. Копа Агостони
: 10. Трофео Панталика
;2003
: 8. Краен пласман Сетимана Копи е Бартали
: 10. Краен пласман Џиро дел Трентино
;2004
: 1. Планински пласман Тур Даун Андер
: 2. Трофео Мелинда
: 2. ГП Сита ди Реио Саличето
: 2. Краен пласман Трка Бриксија
: 5. Џиро Медио Брента
: 7. Тре Вали Варезине
: 7. Џиро дела Ромања
: 8. Џиро дел Венето
;2005
: 3. Милано-Торино
: 3. Трофео Лагвелија
: 6. ГП Фред Менгони
: 6. Краен пласман Сетимана Копи е Бартали
: 8. Џиро д’Оро
;2008
: 6. Класика Примавера
;2009
: 8. Краен пласман Вуелта а Еспања
: 10. Џиро дел’Емилија
;2011
: 1. Етапа 19 Џиро д’Италија
;2012
: 1. Етапа 7 Џиро д’Италија
;2013
: 1. Етапа 1 (ТТТ) Вуелта а Еспања
;2015
: 1. Етапа 4 Џиро дел Трентино
: 1. Етапа 9 Џиро д’Италија
2.1 Распоред на резултатите на големите трки
Голема трка, 2000, 2001, 2002, 2003, 2004, 2005, 2006, 2007, 2008, 2009, 2010, 2011, 2012, 2013, 2014, 2015, 2016, 2017
Џиро, —, —, —, СО, —, 32, 15, 26, —, 37, СО, 18, 23, 99, 45, 19, —, 83
Тур, —, —, —, —, —, —, 69, —, 46, —, 53, СО, —, —, —, —, 74, —
Вуелта, 96, —, 43, —, —, —, —, СО, 27, 8, —, —, 38, 51, 33, СО, —, —
СО = се откажал; — = не учествувал
Шванова клетка

Шванови клетки или невролемоцити се главни глија клетки на периферниот нервен систем (ПНС). Глија клетките имаат функција во потпора на невроните, а во ПНС ги вклучуваат и сателитските глија клетки, клетките кои ги обвиткуваат мирисните нерви, цревните глија клетки и глија клетки кои се сместени на краевите на сетилните нерви, како Пачиниевите телца. Има два типа на Шванови клетки, миелинизирачки и немиелинизирачки. Миелинизирачките Шванови клетки ги обвиткуваат аксоните на моторните и сетилните неврони и ја формираат миелинската обвивка.
1 Функција
Швановите клетки имаат улога во многу важни биолошки аспекти на периферните нерви - спроведувањето на нервните импулси по должината на аксоните, развојот на нервите и нивната регенерација, нутритивна потпора за невроните, создавање на вонклеточната матрица, модулирањето на невромускулната синаптичка активност и прикажување на антигени на Т-клетките.
Хуан Хосе Аедо

Хуан Хосе Аедо (|Juan José Haedo; р. ) — поранешен аргентински професионален друмски и велодромски велосипедист, кој возел професионално во периодот 2003-2014. Тој е брат на Лукас Себастијан Аедо.
Аедо ја започнал неговата кариера на велодромот, пред да стане професионален друмски велосипедист во 2003 година со Колавита-Бола. По една година во САД со Тојота-Јунајтед Про Сајклинг Тим, се приклучил на во 2007 година. Аедо имал успешна кариера со ЦСЦ, освојувајќи етапни победи на Трката околу Калифорнија, Критериум ду Дофине, Тирено-Адријатико и Вуелта а Еспања. Во 2010 година ја добил наградата Конекс како еден од петте најдобри велосипедисти во последната деценија во Аргентина. Настапувал со екипата до крајот на 2012 година, кога се приклучил на . По неговото повлекување останал со екипата како помошник-директор.
1 Достигнувања
1.1 Друмски велосипедизам
;2005
: 1. Краен пласман Критериум Банка на Америка
: Класик Редлендс
::1. Етапа 2
::1. Етапа 3
: 1. Етапа 2 Класик Фичбург
: 1. Етапа 6 Меѓународен велосипедски класик
: 1. Етапа 4 Тур де Туна
;2006
: 1. Трка околу Сомервил
: 1. Критериун Сани Кинг
: Трка околу Калифорнија
::1. Етапа 1
::1. Етапа 4
: 1. Етапа 6 Трка околу Џорџија
: 1. Етапа 3 Етапна трка Сан Димас
: 1. Етапа 3 Класик Редлендс
: 1. Етапа 5 Велосипедски класик Каскада
: 1. Етапа 4 Тур де Туна
: 2. Серија Ваховија Класик Ланкастер
: 4. Серија Ваховија Меѓународно првенство Филаделфија
;2007
: 1. Трка околу Келн
: 1. Класик Колиер
: 1. Меѓународно првенство Филаделфија
: Трка околу Калифорнија
::1. Бодовен пласман
::1. Етапа 2
::1. Етапа 6
: Трка околу Џорџија
::1. Бодовен пласман
::1. Етапа 7
;2008
: 1. Класика де Алмерија
: Тур де Сан Луис
::1. Етапа 1
::1. Етапа 5
: 1. Етапа 1 Трка околу Калифорнија
: 1. Етапа 3 Вуелта а Мурсија
: 1. Етапа 6 Трка околу Данска
: 1. Етапа 2 Трка околу Џорџија
: 1. Етапа 2 Трка околу Луксембург
: 6. Минстерланд Џиро
;2009
: 1. ГП Коле
: 1. Етапа 2 Трка околу Валонија
: 1. Етапа 7 Тур де Сан Луис
: 1. Етапа 4 Трка околу Мисури
: 2. Париз-Бурж
: 4. Краен пласман Сиркут Франко-Белж
::1. Етапа 4
;2010
: 1. Циклотон Мумбаи
: 1. Трка околу Келн
: 1. Етапа 7 Волта а Каталуња
: 1. Етапа 2 Критериум ду Дофине
;2011
: 1. Етапа 16 Вуелта а Еспања
: 1. Етапа 3 Тирено-Адријатико
: 1. Етапа 2 Стер ЗЛМ Тур
;2012
: 1. ГП Денен
;2014
: 1. Етапа 3 Куп де насионс Вил Сакене
1.2 Велодромски велосипедизам
* Национален јуниорски првак (1998/1999)
* Национален сениорски првак (2000/2001)
* Олимписки спринт, Панамерикански игри, Канада (1999)
* Олимписки спринт, Панамериканско јуниорско првенство, Аргентина (1999)
* Спринт, Панамериканско јуниорско првенство, Аргентина (1999)
* 1 километар, Панамериканско јуниорско првенство, Агрентина (1999)
* Кеирин, Панамериканско сениорско првенство, Колумбија (2000)
Лукас Себастијан Аедо

Лукас Себастијан Аедо (|Lucas Sebastián Haedo; р. ) — поранешен аргентински професионален друмски велосипедист, кој возел професионално во периодот 2007-2018 за екипите , , , , и . Тој е помлад брат на велосипедистот Хуан Хосе Аедо.
1 Достигнувања
;2005
: Вуелта а Леон
::1. Етапа 3
::1. Етапа 5
;2008
: 1. Велосипедски класик на воздухопловните сили на САД
: 1. Тур Сомервил
;2009
: 1. Тур Сомервил
: 1. Етапа 2 Тур де Сан Луис
: 1. Етапа 2 ГП Нејчр Вали
: 8. Меѓународно првенство Филаделфија
;2012
: 4. Шатору Класик
;2014
: 4. Краен пласман Трка околу Тајланд
::1. Етапа 1
: 6. Мелака Говернор Куп
;2015
: Велосипедски класик Редлендс
::1. Етапа 1
: 1. Етапа 4 Етапна трка Џо Мартин
: 1. Етапа Трка Џила
;2016
: Вуелта а Колумбија
::1. Етапа 3
::1. Етапа 5
: 1. Етапа 2 Етапна трка Џо Мартин
: 4. Меѓународно првенство Филаделфија
;2017
: 1. Етапа 2 Етапна трка Џо Мартин
;2018
: 8. Краен пласман Тур де Кореја
1.1 Распоред на резултатите на големите трки
Голема трка, 2010, 2011, 2012, 2013
Џиро, 128, —, 128, —
Тур, —, —, —, —
Вуелта, —, —, —, 139
СО = се откажал; — = не учествувал
Колкапируа

Колкапируа (шпански: ''Colcapirhua'') или Кулкапирва (кечуански: ''Qullqapirwa'', „место за складирање“) е град во департманот Кочабамба во централна Боливија. Градот е седиште на општината Колкапируа во покраината Квилаколо. Градот се наоѓа на 2.497 метри надморска височина. Според податоците од 2001 година, градот има население од 41.637 жители.
1 Поврзано
* Боливија
* Градови во Боливија
Вијача

Вијача (шпански: ''Viacha'', кечуански: ''Wiyacha'') е град во Боливија. Градот се наоѓа во покраината Ингави во департманот Ла Пас. Вијача се наоѓа во регионот Алтиплано на 22 км југозападно од Ла Пас. Градот е поврзан со остатокот од земјата со автобусен, автомобилски и железнички сообраќај.
1 Култура
Поради местоположбата на градот до езерото Титикака и езерото Тијаванаку, местото е културен центар на Ирохито-Урусите. Овие се потомци на Инките и живееле во регионот со векови.
2 Наводи
3 Поврзано
* Боливија
* Градови во Боливија
it:Viacha
Газела (мост во Скопје)

Газела претставува пешачки мост кој ја премостува реката Вардар и ги поврзува населбите Карпош 4 и Злокуќани во главниот град на Македонија, Скопје. Мостот е дело на архитектот Јован Стефановски - Жан.
Камен-темелникот за мостот бил поставен на 7 јуни 2003 година, а свеченото пуштање во употреба се случило на 8 октомври 2004 година. Широчината на мостот е 3,60 m, а вкупната должина 114,50 m. Апсолутната висинска кота на горната пешачка површина изнесува 255,15 m. Мостот е изведен како комбинација од армиран бетон и челик. Конструктивниот систем на објектот претставува целина од армиранобетонски темели, монтажни подни плочи, челични лачни решеткасти носачи, столбови и греди, со што распонот статички и сеизмички е лесно совладлив. Мостот бил целосна инвестиција на Општина Карпош вредна околу 500.000 евра. Во неговата изградба биле вклучени ''„Сајон проект", „Геоинг", „Гранит", „Факом инженеринг" и „Гранит електрика"''.
1 Криминалитет
Откако мостот се пуштил во употреба, тој станал главна врска преку која се вршело пренос на предмети стекнати од кражби. Податоците од полициските билтени покажале дека од 2004 година откако мостот бил пуштен во употреба, криминалитетот и кражбите билр зголемени за 51 отсто. Од тие причини, Локалниот совет за превенција на Општина Карпош во кој покрај членови од Општина Карпош, имало и претставници на МВР, ОБСЕ и граѓани донеле едногласна одлука за воведување на времена забрана за минување по мостот во вечерните часови што важела од 1 декември 2004. Мостот бил затворен од 20 до 6 часот наутро. Поради тоа на мостот биле ставени и железни врати.
2 Поврзано
*Мостови во Скопје;
Мост „Обединети нации“ (Скопје)

Обединети нации претставува мост кој ја премостува реката Вардар и ги поврзува населбите Влае и Карпош 4 во гравниот град на Македонија, Скопје. Преку него поминува најфреквентната сообраќајница во градот - Булеварот Партизански одреди, по која секојдневно поминуваат илјадници автомобили и тешки товарни возила.
Две ленти од Мостот Обединети нации биле изградени уште пред катастрофалниот земјотрес во 1963 година. Сегашната форма ја добил во средината на шеесеттите години од минатиот век, кога се градел булеварот Партизански одреди. Официјално мостот е пуштен во употреба во 1967 година, а истиот официјално го посетил и У Тант на 30 август 1970 година. Во 2009 година мостот бил саниран и реконстриуран.
1 Поврзано
*Мостови во Скопје;
Дел-реченица

Дел-реченица (англиски: ''clause'') — најмала граматичка единица која може да изрази целосна препозиција (реченица). Во некои јазици дел-реченицата може да е составена од група зборови како што е на пример подмет и прирок, а во други јазици може да има отсуство на подметот т.е. користење на безлични реченици. Наједноставниот вид реченици се составени од една единствена независна дел-реченица, односно независна реченица. Сложените реченици се составени од повеќе дел-реченици, кои може да бидат зависни и независни. Независни дел-реченици (реченици) се тие кои можат да стојат самостојно, иако може понекогаш да бидат додадени на други подолги реченици. Зависни дел-реченици (реченици) се тие реченици кои не можат да стојат самостојно и ако се искажат самостојно тие имаат несфатливо и чудно значење. Зависните дел-реченици мора да бидат во комбинација со независна дел-реченица.
Често дел-речениците се споредуваат со фразите. Сепак, дел-речениците се разликуваат во тоа што тие имаат подмет и прирок, а глаголските фрази имаат глагол и придружни елементи. Технички гледано, фраза е група зборови кои семантички и синтактички функционираат како една зборовна група. За илустрација е земена реченицата „Не знаев дека кучето трчало низ дворот“, која е составена од дел-реченицата „дека кучето трчало низ дворот“, која пак е составена од фразите „кучето“, „трчало“ и „низ дворот“.
1 Граматичка класификација
Традиционално граматичките елементи се класифицирани од најмала до најголема единица, односно:
:фонема → морфема →збор → фраза → дел-реченица → реченица →текст
2 Поврзано
*Глагол
*Реченица
*Зависна реченица
*Независна реченица
Мост „8 Септември“ (Скопје)

8 септември отворен како Мост „Октомвриска Револуција“ претставува мост кој ја премостува реката Вардар и ги поврзува населбите Момин Поток и Карпош во гравниот град на Македонија, Скопје.
Мостот е со должина од 126 метри, а вкупната широчина на велосипедската и на пешачката патека изнесува 5, 5 метри. Комплетно бил реконструиран во 2009 година.
1 Поврзано
*Мостови во Скопје;
Антонио Лабриола

Антонио Лабриола (итал. ''Antonio Labriola''; 2 јули 1843 - 12 февруари 1904) — италијански марксистички теоретичар. Иако бил академски филозоф и никогаш активно не членувал во ниедна марксистичка партија, неговата мисла извршила големо влијание врз мноштво италијански политички теоретичари во раниот XX век. Меѓу нив спаѓа Бенедето Кроче, основач на Италијанската либерална партија и еден од водачите на Италијанската комунистичка партија — Антонио Грамши.
1 Животопис
Лабриола е роден во Касино (тогаш во состав на Папската Држава) како син на наставник. Во 1861 г. се запишал на Неаполскиот универзитет. Откако дипломирал, останал во Неапол, каде работел како школски наставник. Во текот на овој период, Лабриола пројавил интерес за филозофијата, историјата и етнографијата. Во почетокот на 1870-тите станал новинар, застапувајќи либерални и антиклерикалистички погледи.
Во 1874 г. бил назначен за професор во Рим, каде го провел остатокот од животот во предавање, пишување и учество во расправи. Иако имал критичен став кон либерализмот уште од 1873 г., марксизмот го усвоил постепено, и не се произнел со социјалистички гледишта сè до 1889 г.. Починал во Рим на 2 февруари 1904 г.
2 Мисла
Под големо влијание на Хегел и Хербарт, Лабриола имал поотворен и понеограничен теоретски став отколку ортодоксните теоретичари како Карл Кауцки. На марксизмот не гледал како на конечна и самоцелосна систематизација на историјата, туку само како еден збир на показатели за состојбите на човештвото.
Бидејќи марксизмот треба да ги земе предвид сложените општествени процеси и различните чинители во историјата, Лабриола смета дека показателите не смеат да бидат строго одредени. Според него, марксизмот треба да се сфати како „критична теорија“, т.е. дека не постојат вечни вистини, и дека самиот марксизам треба да биде подготвен да ги напушти сопствените идеи доколку така налага искуството. Ова негово толкување на марксизмот како „филозофија на праксата“ подоцна се провлекува и во Грамшиевите „Затворски тетратки“.
Прирок-предмет-подмет

Прирок-предмет-подмет“ или глагол-предмет-подмет (меѓ. крат. VOS, од анг. ''verb–object–subject '') — збороредот во реченицата кај одредени јазици. Пример за овој редослед е „Јаде портокали Томе“.
Овој редослед се користи во арапскиот јазик, во австронезиските и во мајанските јазици.
1 Примери
Пример за овој редослед е арапскиот јазик:
реченица, يخشى اللهَ العلماءُ
зборови, العلماء, اللهَ, يخشى
транслитерација, al-ʿulamāʾu, Allāha, yaḫšā
глоси, Плаши Господ слугите
делови, подмет, предмет, прирок
превод, Слугите се плашат од Господ.
2 Поврзано
* Збороред
* Прирок-подмет-предмет
* Подмет-предмет-прирок
* Подмет-прирок-предмет
Инфинитив

Инфинитивот е јазичен термин за одредена глаголска форма во јазикот. Традиционално, инфинитивот се дефинира како основната форма на глаголот, односно формата на глаголот во сегашно време која се користи низ речниците. Сепак, давање генерална дефиниција за инфинитивот не е можна поради тоа што не сите јазици имаат инфинитив. Така на пример, инфинитив имаат англискиот (work, to work), српскохрватскиот (raditi), словачкиот (robot') итн. Јазиците како што се македонскиот, бугарскиот или поголем број од американските, африканските и австралиските староседелски јазици немаат инфинитив. Таквите јазици изнаоѓаат други средства за одредување на основната форма на глаголот. Така на пример, македонскиот како основна форма ја зема сегашната глаголска форма за трето лице еднина.
1 Инфинитивот низ јазиците
1.1 Албански
Албанскиот нема инфинитив и наместо него како основна форма на глаголот се зема сегашната глаголска форма за прво лице еднина.
1.2 Германски јазици
Англискиот, традиционално има две форми на инфинитивот наречени чист инфинитив (bare infinitive) и да-инфинитив (to-infinitive). Така на пример инфинитивните форми на глаглот игра се: play (игра) и to play (да игра).
Инфинитвот во германскиот јазик завршува на -en (sagen, вели), а некои глаголи завршуваат и на -eln или -ern. Постои и можност да се стави zu пред инфитивот кое функционира како англиското to.
Во холандскиот јазик инфинитивот завршува на -en. Постои и можност да се стави te пред инфитивот кое функционира како англиското to. Африканс не разликува инфинитив од сегашна форма на глаголот.
Во скандинавските јазици инфинитвот од -en се редуцирал на -е или -а.
1.3 Романски јазици
Инфинитивот на скоро сите глаголи во латинскиот јазик завршувале на -re. Денес во италијанскиот јазик инфинитивот завршува на ''-are'', ''-ere'', ''-rre'', или ''-ire'', и ''-arsi'', ''-ersi'', ''-rsi'', ''-irsi'' за повратни глаголи.
Во шпанскиот инфинитивот завршува на ''-ar'', ''-er'', or ''-ir'', а во францискиот на ''-re'', ''-er'', ''oir'', и ''-ir''.
Романскиот има т.н. долга и кратка форма. Долгите форми завршуваат на ''-are, -ere, -ire'' и тие функционираат како глаголски именки.). Кратките форми завршуваат на ''-a'',''-ea'', ''-e'', и ''-i''.
1.4 Балтословенски јазици
Инфинитивот во рускиот јазик обично завршува на -ть или -ти. Инфинитивот во полскиот јазик завршува на ''-ć'' (меко ќ, а понекогаш и на -c), во словачкиот на ''-t’'' (-ќ), во чешкиот на ''-t'', во латвискиот најчесто на -s, во украинскиот на -ти, во белорускиот на -ць, во литванскиот на -''ti'', во словенечкиот на -''ti'' или -''či'' и во хрватскиот (српскохрватскиот и босанскиот) на -''ti'' или -''ći''. Во српскиот инфинитивот завршува на -''ti'' или -''ći'', но е пофлексибилен одошто останатите јазици.
Македонскиот и бугарскиот се единствените словенски јазици кои ги загубиле инфинитивните форми, а завршувале на -ти, кои биле наследени од старословенскиот. Наместо инфинитив, македонскиот јазик ја користи сегашната форма на глаголот за трето лице единина, а бугарскиот сегашната глаголска форма за прво лице единина.
2 Поврзано
* Глаголи
* Личен глагол
* Неличен глагол
* Помошен глагол
Прирок-подмет-предмет

Прирок-подмет-предмет или глагол-подмет-предмет (меѓ. крат. VSO од анг. ''verb–subject–object'') — вид на збороред во реченицата кај одредени јазици. Овој редослед на зборовите е трет најупотребуван во светот по подмет-предмет-прирок и подмет-прирок-предмет. Пример за овој редослед на зборовите е реченицата „Јаде Томе јаболка “.
Јазиците кои имаат ваков редослед на зборовите се семитските јазици, меѓу кои арапскиот, хебрејскиот, гез. Покрај нив, овој редослед е присутен и кај келтските јазици, како што се ирскиот, шкотскиот гелски, манскиот, велшкиот и бретонскиот.
1 Јазици
Покрај горе напоменатите јазици, овој редослед се користи и кај следните јазични семејства:
* афроазиски јазици
* мајански јазици
* оромангејски јазици
* салишки јазици
* австронезиски јазици
2 Примери
Редоследнот на зборовите во арапскиот е:
реченица, ar
зборови, الكتاب, المدرس, قرأ
транслитерација, al-kitāba, al-mudarrisu, Qara'a
глос, книгата, наставникот, чита
делови, предмет, подмет, прирок
превод, Наставникот ја чита книгата.
Редоследот на реченицата се чита од десно кон лево.
Пример за редоследот на реченицата во велшкиот:
реченица, Siaradodd Aled y Gymraeg
зборови, Siaradodd, Aled, y Gymraeg
глоси, зборел, Алед, велшки(от)
делови, глагол, подмет, предмет
превод, Алед зборел велшки.
3 Поврзано
*подмет-предмет-глагол
*подмет-прирок-предмет
*предмет-подмет-прирок
*предмет-прирок-подмет
*прирок-предмет-подмет